«Հիմնադիր խորհրդարանն» ու «Սասնա ծռերն» այսօրվանից պատրաստվում են սպասվող «ազատ, արդար և թափանցիկ» ընտրություններին: Այսօր լրագրողների հետ զրույցում նման հայտարարություն արեց Ժիրայր Սեֆիլյանը։ Խախտելով ազատ արձակվելուց հետո մինչ այժմ պահպանած լռությունը՝ «Հիմնադիր խորհրդարանի» առաջնորդն այսօր նշեց՝ խորհրդարանական ընտրություններին մասնակցելուն են, քանի որ դրանց անցկացման համար երկրում ստեղծվել է աննախադեպ իրավիճակ։